Լուկիոս Կալպուրնիոս Պիզոն Ցեզոնինոս (մ.թ.ա. 148 թ. կոնսուլ)

Լուկիոս Կալպուրնիոս Պիզոն Ցեզոնինոս (, մոտ մ.թ.ա. 194 - մ.թ.ա. 148-ից հետո), հին հռոմեական քաղաքական գործիչ, Հռոմեական հանրապետության կոնսուլ մ.թ.ա. 148-ին։

Պիզոնի հայրը մ.թ.ա. 180-ի կոնսուլ Գայոս Կալպուրնիոս Պիզոնն էր, իսկ մայրը՝ Ցեզոնիան։ Մ.թ.ա. 154-ին Ցեզոնինոսը նշանակվել է պրետոր։ Նրան կառավարման համար տրվել է Հեռավոր Իսպանիա, որտեղ նա ջախջախվել է լուզիտանների կողմից։ Մ.թ.ա. 148-ին դարձել է կոնսուլ։ Կոնսուլության տարիների Ցեզոնինոսը ղեկավարել է ցամաքային զորքը Աֆրիկայում։ Նա գրավել ու ավերել է Նեապոլիսը, ինչպես նաև պաշարել է Ասպիդան և Հիպպագրետեն, բայց այնտեղ անհաջողություն է կրել։

Ծանոթագրություններ 

Հռոմեական կոնսուլներ
Կալպուրնիոս Պիզոններ